Búnaðarfélag Mýramanna efnir þessa vikuna til landbúnaðarsýningar undir heitinu Eftir eld . Um er að ræða eins konar þakkargjörðarhátíð eftir þær hremmingar sem eldarnir ollu fyrir tveimur árum . Hátíðin hefst í kvöld í Lyngbrekku með almennum fundi um landbúnaðarmál þar sem frummælendur verða Einar K. Guðfinnsson landbúnaðarráðherra og Haraldur Benediktsson formaður Bændasamtaka Íslands . Þungamiðja hátíðarinnar verður síðan áfram í Lyngbrekku . Upp úr hádegi á laugardaginn verður opnuð sýning á ýmsu sem tengist landbúnaði í Lyngbrekku . Þjónustufyrirtæki sýna , svo sem Vélfang og Jötunn Vélar og afurðastöðvar á borð við MS , Kaupfélag Borgfirðinga og fleiri munu sýna tæki og framleiðsluvörur . Um þrjúleytið ætla heimamenn svo að sýna hvers þeir eru megnugir og verður þá sungið og spilað og fleira sér til gamans gert í Lyngbrekku . Einn liður í þessari hátíð verður opið fjós í Þverholtum en þar hefur fyrirtækið Landstólpi reist nýtt og fullkomið fjós . Verða fulltrúar fyrirtækisins á staðnum og útskýra bygginguna fyrir gestum .